Oficiālais Vēstnesis L 031 , 07/02/1992 Lpp. 0006 - 0007

Speciālizdevums somu valodā: Nodaļa 14 Sējums 1 Lpp. 0010

Speciālizdevums zviedru valodā: Nodaļa 14 Sējums 1 Lpp. 0010



Padomes Regula (EEK) Nr. 284/92 (1992. gada 3. februāris), ar ko attiecībā uz kopējo lauksaimniecības politiku groza Regulu (EEK) Nr. 1911/91 par Kopienas tiesību aktu piemērošanu Kanāriju salām EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, ņemot vērā Spānijas un Portugāles Pievienošanās aktu, un jo īpaši tā 25. panta 4. punktu, ņemot vērā Komisijas priekšlikumu, ņemot vērā Eiropas Parlamenta atzinumu [1], tā kā Padome ar Regulu (EEK) Nr. 1911/91 [2] pieņēma lēmumu, ka Kanāriju salām pakāpeniski jākļūst par Kopienas muitas teritorijas daļu un ka tikpat pakāpeniski tām jāpiemēro kopējā politika; tā kā tika nolemts, ka tas nedrīkst ierobežot īpašos pasākumus, kas paredzēti, lai ņemtu vērā konkrētos ierobežojumus, ko rada to nošķirtība un insulārais raksturs, kā arī iepriekšējie ekonomikas un nodokļu režīmi; tā kā minētās regulas 2. un 10. pants nosaka, ka kopējā lauksaimniecības politika ir piemērojama, stājoties spēkā īpašai piegādes kārtībai; tā kā turklāt, to piemērojot, jāparedz īpaši pasākumi Kanāriju salu lauksaimniecības produkcijai; tā kā Padomes 1991. gada 26. jūnija Lēmums 91/314/EEK, ar ko izveidota īpaša izvēles programma, kas ņem vērā Kanāriju salu nomaļo atrašanos okeānā (Poseican) [3], nosaka vispārīgas pozīcijas par iespēju izmantošanu, lai ņemtu vērā salās pastāvošās īpatnības un ierobežojumus; tā kā politikas instrumentu izstrādei un piemērošanai ir vajadzīgs pilnīgāks priekšstats par salu tirgus prasībām, īpašu uzmanību veltot vietējai ražošanai un ierastajai tirdzniecības plūsmai, lai varētu izstrādāt vispiemērotākos pasākumus lauksaimniecības atbalstam un uzlabošanai salās un jo īpaši attīstīt tropiskos produktus; tā kā jāizstrādā pasākumi partnerībā starp Komisiju un valstu vai reģionālajām institūcijām, lai nodrošinātu papildināšanu ar pasākumiem, ko piemēro valsts vai reģionālā līmenī; tā kā izstrādes darba sarežģītības dēļ, kāds jāpieliek, lai pienācīgi ņemtu vērā iepriekš minētās īpatnības un ierobežojumus, un partnerības izvirzīto prasību dēļ nebūs iespējams no 1992. gada 1. janvāra piemērot pasākumus, kas jāveic vienlaicīgi ar kopējās lauksaimniecības politikas ieviešanu salās; tā kā piemērošanu var atlikt ne vēlāk kā līdz 1992. gada 1. jūlijam; tā kā jāatceras, ka līdz laikam, kad stājas spēkā īpašā piegādes kārtība, piemēro Pievienošanās akta noteikumus par kopējās lauksaimniecības politikas piemērošanu Kanāriju salām, izņemot tos noteikumus, kas regulē tādu produktu ievešanu citās Kopienas daļās, kuru izcelsmes vieta ir salās, IR PIEŅĒMUSI ŠO REGULU. 1. pants Regulas (EEK) Nr. 1911/91 10. panta 2. punkta otrajā teikumā datumu "1992. gada 1. janvāris" aizstāj ar datumu "1992. gada 1. jūlijs". 2. pants Šī regula stājas spēkā 1992. gada 1. janvārī. Šī regula uzliek saistības kopumā un ir tieši piemērojama visās dalībvalstīs. Briselē, 1992. gada 3. februārī Padomes vārdā — priekšsēdētājs João de Deus Pinheiro [1] Atzinums saņemts 1992. gada 17. janvārī (Oficiālajā Vēstnesī vēl nav publicēts). [2] OV L 171, 29.6.1991., 1. lpp. [3] OV L 171, 29.6.1991., 5. lpp. --------------------------------------------------